amtsskole
Store norske leksikon,Samfunn,Utdanning og forskning,Etterutdanning og voksenopplæring
Amtsskole var fra 1875 et skoleslag i Norge. Skolene var en slags folkehøgskoler, men var eid og drevet av fylkene (amtene), i motsetning til folkehøgskolene som var eid av privatpersoner og frilynte organisasjoner. Med en viss rett kan det sies at amtsskolene ble etablert som et borgerlig alternativ til de mer radikale folkehøgskolene.
Fra 1920 ble skolene kalt fylkesskoler.I 1949 ble amtsskolene, folkehøgskolene, og de kristelige folkehøgskolene som da gikk under navnet ungdomsskoler, samlet i en lov under navnet folkhøgskoler. Les mer i Store norske leksikon folkehøyskole ungdomsskole skole og utdanning i Norge norsk utdanningshistorie Litteratur Arne Bergsgård. Skipinga av amtsskulane. Trondheim, 1951  Frå amtsskole til folkehøgskole : 75-årsskrift for fylkesskolen i Noreg. Trondheim, 1951. Bind 1; og bind 2